Debesu pavēlnieki

**"Debesu pavēlnieki"** () ir 2024. gada ASV kara drāmas televīzijas miniseriāls, ko priekš *[[Apple TV+]]* izveidojuši Džons Šibans un Džons Orlofs. Tas balstīts uz 2007. gadā izdoto Donalda Millera tāda paša nosaukuma grāmatu, un seko 100. bumbvedēju grupas, *[[B-17 Flying Fortress|Boeing B-17 Flying Fortress]]* smago bumbvedēju vienības darbībām Astotās gaisa armijas sastāvā Anglijas austrumos Otrā pasaules kara laikā. Seriāls veido triloģiju ar HBO miniseriāliem *[[Band of Brothers]]* (2001) un "Klusais okeāns" (2010). Tas ir pirmais *[[Apple Studios]]* veidotais seriāls, ko studija veido sadarbībā ar *[[Playtone]]* un *[[Amblin Television]]*, un tajā galvenās lomas atveido Ostins Batlers, Kalums Tērners, Berijs Kjogans un citi aktieri. Seriāls sastāv no deviņām sērijām.

Seriāla filmēšana sākās 2021. gadā Anglijā, taču vairākas reizes aizkavējās stingro valdības pasākumu dēļ saistībā ar Covid-19 pandēmiju. Seriāla pirmizrāde notika 2024. gada 26. janvārī un seriāls saņēma pozitīvu novērtējumu.

## Seriāla sižets
"Debesu pavēlnieki" stāsta par 100. bumbvedēju grupu Otrā pasaules kara laikā un seko bumbvedēju apkalpēm bīstamās misijās, lai iznīcinātu mērķus Vācijas okupētajā Eiropā.

Seriāls atspoguļo kara intensitāti, briesmas, ar kurām saskaras lidotāji, kā arī draudzību un attiecības, kas veidojas ar citiem cilvēkiem.

## Lomās
* Ostins Batlers — majors Geils "Baks" Klīvens
* Kalums Tērners — majors Džons "Bakijs" Īgans
* Entonijs Boils — leitnants Harijs Krosbijs
* Berijs Kjogans — leitnants Kērtiss Bidiks
* Nikolajs Kinskis — pulkvedis Harolds Haglins
* Stīvens Kempbels Mūrs — majors Mārvins "Reds" Boumens
* Soijers Spīlbergs — leitnants Rojs Frenks Kleitors
* Izabella Meja — Mārdžorija "Mardža" Spensere
* Džeimss Marejs — pulkvedis Nīls "Čiks" Hārdings
* Neits Manns — pulkvežleitnants Roberts "Rozijs" Rozentāls
* Kajs Aleksandrs — seržants Viljams Kvins
* Lorijs Deividsons — leitnants Herberts Nešs
* Džoanna Kuliga — Paulīna
* Luijs Hofmans — leitnants Ulrihs Hausmans
* Džeimijs Pārkers — doktors Hjūstons
* Bela Poulija — Aleksandra "Sandra" Vesgeita
* Sems Hezeldīns — pulkvedis Alberts Klārks
* Džosijs Kross — leitnants Ričards Meikons
* Brendens Kuks — leitnants Aleksandrs Džefersons
* Šuti Gatva — leitnants Roberts Daniels
* Džerijs Makkinons — pulkvedis Bendžamins Deiviss jaunākais
* Džošs Dilans — leitnants Džordžs Nīhamers

Major Gale Cleven (studio portrait).jpg| majors Geils "Baks" Klīvens
John Egan.jpg|majors Džons "Bakijs" Īgans
Lt Col. Robert Rosenthal.jpg|thumb|pulkvežleitnants Roberts "Rozijs" Rozentāls
Harold Quiskey Huglin.jpg|pulkvedis Harolds Haglins


## Seriāla ražošana un translācija
Seriāla producenti ir Toms Henkss, Stīvens Spīlbergs un Gerijs Gēcmans, bet scenārija autors ir Džons Orlofs un Greiems Josts. Sākotnēji seriāla "Debesu pavēlnieki" filmēšanas tiesības piederēja HBO, bet 2019. gada oktobrī tās iegādājās *[[Apple]]*. Pirmās trīs sērijas režisējis Kerijs Fukunaga. Filmēšana sākās Anglijā 2021. gada februārī.

Seriāla budžets, pēc provizoriskiem datiem, pārsniedz 250 miljonus dolāru.

Seriāla pirmizrāde notika 2024. gada 26. janvārī.

## Atsauksmes
Atsauksmju apkopošanas vietnē *[[Rotten Tomatoes]]* 86% no 94 kritiķu atsauksmēm ir pozitīvas. Tīmekļa vietnes vienprātība vēsta: "Paceļot augstu latiņu ar savu nevainojamo ražošanas procesu, attēla dizainu un ļoti labi novērtētajiem varoņiem, "Debesu pavēlnieki" var stāties līdzās pārējām triloģijas daļām *Band of Brothers* un "Klusais okeāns"." *[[Metacritic]]* piešķīra seriālam vidējo punktu skaitu, 73 punktus no 100, pamatojoties uz 40 kritiķu atsauksmēm.

Laikrakstā *[[The Guardian]]* Rebeka Nikolsone seriālam piešķīra piecas balles no piecām, raksturojot to kā "patiesi fantastisku televīzijas šovu", attēlojot pilotu pieredzi "tik aizraujošu, cik šausmīgu". Tomēr *[[i laikraksts|i]]* recenzijā Emīlija Beikere seriālu novērtēja ar divām ballēm no piecām, raksturojot to kā "pirmo lielo TV vilšanos 2024. gadā". Beikere kritizē paredzamo un "formulisko" drāmu, šauru raksturojumu un sižetus un liek domāt, ka seriāls ir "pārāk vecmodīgs, lai konkurētu ar mūsdienu prestižo TV produkciju".

## Atsauces

## Ārējās saites
* 

* ''Introducing The Mighty 8th We Have Ways podcast interview with John Orloff''